(ซีรีส์จาก NETFLIX)
เชิญเรายินดีพร้อมต้อนรับ
ณ โรงแรมมะม่วง มากับดีป้าและอนูป
เราดีป้าและอนูป
จะเป็นวันอันเพลิดเพลินใจ เมื่อเรามีกันพร้อมหน้า
มากับดีป้าและอนูป
เราดีป้าและอนูป
มาเลยมาเอนจอยด้วยกัน ไม่ว่าใครๆ มาได้ทั้งนั้น
ครอบครัวเราพร้อมบริการ ไม่ว่าเมื่อไรสุขใจเบิกบาน
นมัสเต เราพร้อมฮาเฮ ฉลองให้วันนี้ดียิ่งกว่า
กับดีป้าและอนูป
ฉันดีป้า เขาอนูป!
"ค่ำคืนที่ยาวนาน"
โอเค อนูป เล่นเจ็ดต่อเจ็ดกันอีกตานะ
มาดูไพ่ของเรากัน
ฉันมีเจ็ดโพแดง นั่นแปลว่า…
ฉันนับการเต้นของหัวใจของนายเจ็ดครั้ง
หนึ่ง สอง…
ดีป้า ยังไม่นอนอีกเหรอ นี่เลยเวลานอนของลูกแล้วนะ
แต่แม่จ๋า หนูยังไม่ง่วง…
เลยนะคะ นายง่วงไหม อนูป
พรุ่งนี้เป็นวันที่ดีอีกวัน
และลูกจะอยากสดใสร่าเริงแน่นอน
นายก็เหมือนกันนะ อนูป
ขอเล่นอีกเกมนะคะ แม่จ๋า นะคะๆ
ก็ได้ เอาเกมนี้ละกัน
ลูกจะหาของในห้องได้กี่ชิ้น โดยเริ่มจากตัวอักษรแต่ละตัว
ฟังดูน่าสนุกจัง
ทำไมไม่ขึ้นไปบนเตียงล่ะ
จะได้มองไปรอบห้องได้ง่ายๆ ไง
ราตรีสวัสดิ์จ้ะ
"เอ" คือ "อนูป"
และ "บี" คือ…
คือ…
ฮูกๆ
หายเร็วๆ นะ
ฮูกๆ
ได้ยินไหม
ฟังดูเหมือนมีแขกใหม่นะ
ใครนะที่มาเช็กอินดึกป่านนี้
ขอโทษที่รบกวนนะครับ ผมชื่อสแตนลีย์
ผมเพิ่งบินมาเมืองนี้ และให้ตายสิ ปีกผมล้ามาก
เข้าใจมุกไหม ปีก เครื่องบิน เฮ่อ ช่างเถอะ
ผมรู้ว่าดึกแล้ว แต่ขอเช่าห้องพักสักคืนได้ไหม
ได้สิคะ เรามีห้องพักแสนสบายให้คุณ
- ดีป้า ต้อนรับแขกคนใหม่หน่อยสิจ๊ะ - ได้ค่ะ แม่จ๋า
นมัสเต
อนูป
ขอบคุณ พวกคุณน่ารักจังเลย
เชิญทางนี้ค่ะ
นี่เป็นที่พักพร้อมอาหารเช้าที่ดีที่สุดที่ผมเคยพักเลย
แน่นอนว่านี่เป็นที่พักพร้อมอาหารเช้า ที่เดียวที่ผมเคยพัก
ราตรีสวัสดิ์ค่ะ สแตนลีย์ ฝันดีนะคะ
ตอนเช้า อนูปกับฉันจะดูแลคุณแบบวีไอพี สไตล์โรงแรมมะม่วง
คุณต้องชอบแน่ๆ
ฟังดูดีมาก ฮูกๆ
เอ่อ ฮูกๆ เหรอ
แขกคนใหม่ของเราน่ารักดีเนอะ
ฝันดีนะ อนูป
เป็นอะไรรึเปล่า อนูป
เสียงมาจากข้างบน ไปกันเถอะ
สแตนลีย์ คุณโอเคไหมคะ
และหนึ่ง และสอง และฮูกๆ
ขึ้นลง ขึ้นลง ฮูกๆ
ตายแล้ว ผมไม่ได้ปลุกพวกคุณใช่ไหม
ก็อาจจะปลุกนิดนึงค่ะ
ผมรู้สึกคึกคักมาก ผมเลยคิดว่าต้องออกกำลังกาย
- ขอโทษนะ - ไม่เป็นไรค่ะ
เวลาคนเราตื่นเต้นก็มักจะนอนไม่ค่อยหลับ
นี่ยังไม่นับว่าผมเป็นนกฮูกด้วยนะ
คิดว่าเราควรสอนเขาเล่นเกมตัวอักษร เพื่อช่วยให้เขาหลับไหม
อืม ไม่ดีกว่า
แต่ฉันรู้ว่าต้องทำยังไง
คุณต้องชอบแน่
มันเป็นอาหารสูตรพิเศษของครอบครัว
น้ำกะทิขมิ้น เข้ากับขนมลาดูมาก
และรับประกันได้ 100% ว่าจะทำให้คุณง่วง
ฟังดูน่ากินจัง
น้ำกะทิเย็นอะ ถ้ามันไม่อุ่นก็ใช้ไม่ได้
ความคิดดีมาก อนูป
การที่ทุกคนกอดกันจะทำให้มันอุ่นทันที
อีกอย่าง คุณยายจีบอกว่า "ความรักเป็นส่วนผสมที่สำคัญที่สุด"
อร่อยจัง
งั้นตอนนี้คุณต้องรู้สึกง่วงมากแล้วแน่ๆ เลยใช่ไหม
ก็ไม่นะ แต่คืองี้ ผมเป็นนกฮูก และปกตินกฮูกจะไม่…
อนูป!
โอเค ได้เวลานอนแล้ว
เรียบร้อย
- ราตรีสวัสดิ์นะคะ สแตนลีย์ - ราตรีสวัสดิ์
เป็นอะไรคะ สแตนลีย์ ไม่ชอบเตียงเหรอ
มันเจ๋งมาก ไม่เหมือนเตียงที่บ้านเลย แต่…
คุณนอนไม่หลับเพราะอย่างนี้แน่เลย!
ไม่ต้องห่วง อนูปกับฉัน จะทำให้เตียงนุ่มที่สุดให้คุณเอง
คุณจะหลับในพริบตา
ขอบคุณนะ แต่…
เร็วเข้า อนูป เราต้องเงียบเข้าไว้ จะได้ไม่ทำให้คนอื่นตื่น
หมอนของรากิ
ตุ๊กตาหมีของพินทุ
ผ้านวมของคุณยายจี
บีน่าต้องการนอนหลับให้สบาย
เรียบร้อย สบายไหมคะ สแตนลีย์
โอ้โฮ คุณเคยลากจุดดาวให้เป็นรูปดาวไหม
ดูสิ นั่นกระรอก
ผมผูกมิตรกับเขาได้นะ แต่ผมต้องทำตัวให้เหมือนถั่ว
เร็วเข้า อนูป เราต้องช่วยให้สแตนลีย์หลับนะ
แบบนี้น่าจะช่วยได้
ประวัติความเป็นมา ของลูกบิดประตูนั้นยาวนานและเป็นที่เลื่องลือ
ไม่ว่ามันจะทำจากทองเหลือง แก้ว…
เรื่องนี้น่าเบื่อสุดๆ ไม่มีใครทนถ่างตาอยู่ได้หรอก
- เอาละ - ราตรีสวัสดิ์ค่ะ สแตนลีย์
ฮูกๆ
อะไรอีกเนี่ย
ในดินแดนโบราณของเมโสโปเตเมีย ใช้ลูกบิดโคลนเหรอเนี่ย
น่าทึ่งมาก
สแตนลีย์ตาสว่างสุดๆ เลย
แต่ตาฉันจะปิดแล้ว
อนูป
ต้องจับอนูปให้ได้ แต่จับยังไง
ประตูดีป้า!
ฉันรับนายเอง
พระเจ้าช่วย เป็นอะไรกันรึเปล่า
ไม่เป็นไรค่ะ ขอบคุณนะคะ สแตนลีย์
แต่ฉันจนปัญญาแล้ว
เราจะช่วยให้แขกของเรานอนหลับได้ยังไง
แม่จ๋าชอบร้องเพลงกล่อมเด็กให้ฉันฟัง ตอนฉันเด็กๆ เวลาฉันนอนไม่หลับ
นายว่าจะได้ผลกับสแตนลีย์ไหม
ได้เวลาบอกลา
และพยายามหลับตา
ความเงียบอยู่รอบตัวเรา
เวลาที่เหมาะกับการเข้านอน
นอนไปตามจังหวะ
ผ้าปูเตียงอุ่นสบาย
นุ่มยิ่งกว่าแกะ
เต้นให้หลับไปเลย
นี่เป็นที่พักพร้อมอาหารเช้าที่ดีที่สุด
ที่ฉันเคยพักจริงๆ
พระอาทิตย์ขึ้นแล้ว
คงได้เวลาเข้านอนแล้วละ
ดีป้า ลูกมาทำอะไรข้างล่างเนี่ย
ลูกนอนที่นี่ทั้งคืนเลยเหรอ
เดี๋ยวนะ ห้องนอนหนูล่ะ
อนูป!
แล้วสแตนลีย์อยู่ไหน
เขาจะไปอยู่ที่ไหนได้ เขาก็หลับปุ๋ยอยู่บนห้องเขาน่ะสิ
แต่นี่มันเช้าแล้ว ได้เวลาที่เขาต้องตื่นแล้ว
ลูกรัก สแตนลีย์เป็นนกฮูก เขาออกหากินตอนกลางคืน
หากินตอนกลางคืนเหรอ
คืออะไรคะ
มันแปลว่าเขานอนตอนกลางวัน และตื่นตอนกลางคืน
ตื่นทั้งคืนเลยเหรอ
แปลว่าเขา… แปลว่าตลอดช่วงเวลานั้น… แปลว่าเรา…
ฮูกๆ…
ลูกบิดประตู…
ฮัมเบิลวูด…
"วันหยุดอยู่กับที่"
ทิ้ง!
- เก็บ! - บริจาค!
- ทิ้ง! - เก็บ!
ทิ้ง!
ไม่มีอะไรดีไปกว่าการจัดบ้าน ในฤดูใบไม้ผลิอีกแล้ว ใช่ไหมชาวเรา
และมันช่วยได้มากที่เรามีระบบที่ยอดเยี่ยม
ทิ้งเลย
- ทิ้ง! - เก็บ!
ชิ้นสุดท้าย บริจาค!
เย่ ทำงานเป็นทีม
เยี่ยมมาก ดีป้ากับอนูป
นี่ ดูสิว่าฉันเจออะไร
รูปนี้ไม่ควรอยู่ในนี้นะ
โห นั่นที่ไหนคะ
แล้วเมื่อไหร่
ครั้งสุดท้ายที่เราไปเที่ยววันหยุดน่ะ
เป็นความทรงจำที่ดีมากเลย
คนอื่นมาที่โรงแรมมะม่วงเพื่อเที่ยววันหยุดกัน
และไม่มีใครควรได้รับการหยุดพัก มากกว่าพ่อแม่แล้ว
งั้นทำไมไม่เที่ยววันหยุดกันที่นี่ล่ะคะ
วันหยุดอยู่กับที่ พ่อว่าเข้าท่าดีนะ
แต่เดี๋ยว แล้วใครจะดูแลโรงแรมมะม่วงล่ะ
พวกเราเอง
นั่งลงให้สบาย
ใช้ชีวิตอย่างราชา
เดี๋ยวเราจัดการให้เอง
เพราะดีป้าเป็นคนดูแล
เอาผ้าปูไปซัก ปัดกวาดเช็ดถู ตีหมอนให้ฟู ทำให้เรียบร้อย
อาหารพร้อมบนโต๊ะ แขกอิ่มแปล้ ต้องการอะไรอีก เชิญกดกระดิ่งเลย
นั่งลงให้สบาย
ใช้ชีวิตอย่างราชา
เดี๋ยวเราจัดการให้เอง
เพราะดีป้าเป็นคนดูแล
ยกเท้าให้สบาย
และร้องเพลงตาม
ดีป้าเป็นคนดูแล
ไม่มีอะไรผิดพลาดหรอก
ขอต้อนรับสู่วันหยุดอยู่กับที่ของคุณ
จะนั่งเล่นริมสระก็ได้
เพลิดเพลินกับแสงแดดอบอุ่น
สายลม…
สายลมอ่อนๆ
เพลงเพราะเสนาะหู
เลือกอ่านหนังสือได้ตามใจชอบ
และแน่นอน ลาสซี่มะม่วงแสนสดชื่น
น่าทึ่งมาก ลูกรัก
ขอบใจนะ
อยากพักแบบนี้บ่อยๆ จัง
เชิญเอนหลัง ผ่อนคลาย และเพลิดเพลินได้เลยค่ะ
ไม่มีอะไรต้องกังวล
เตรียมตัวได้ดีมาก อนูป เราจะเป็นเจ้าบ้านที่ดีที่สุดในโลก
โทรศัพท์สายแรกจากแขกของเรา
สวัสดีค่ะ โรงแรมมะม่วง ดีป้าพูดสาย ฉันเป็นคนดูแลค่ะ
คุณทำหมวกตกบ่อโคลนและอยากซักหมวกเหรอคะ
ห้องสิบเหรอคะ เราจะขึ้นไปเดี๋ยวนี้ค่ะ
เข้าใจไหม อนูป ห้องสิบ
การอาบน้ำฟองสบู่ทำให้ฉันสดชื่นและสะอาดเสมอ
ฉันเลยมั่นใจว่าหมวกกันแดดใบนี้ ก็จะรู้สึกเหมือนกัน
เยี่ยมเลย ตอนนี้เราก็แค่ต้องทำให้มันแห้ง
และฉันรู้ว่าต้องทำยังไง
หมวกกันแดดแห้งหนึ่งใบ รอสักครู่
ไม่นะ
ตามหมวกใบนั้นไป
กลับมานี่นะ เจ้าหมวก
ไชโย จับได้แล้ว
ทุกอย่างโอเคไหม ลูกรัก
ค่ะ โอเคมาก
แค่กำลัง… ทำสวนนิดหน่อย
ดูแลโรงแรมมะม่วงให้อยู่ในสภาพดีที่สุดน่ะค่ะ
ทุกอย่างควบคุมได้
มีความสุขกับวันหยุดอยู่กับที่ต่อเถอะค่ะ
เฮ่อ เกือบไปแล้ว
เราต้องรีบเช็ดรอยเท้าเปื้อนโคลนพวกนี้ออก
"ยังไง" เป็นคำถามที่ดี
คุณยายจีบอกว่าน้ำมันมะพร้าวดีสำหรับทุกอย่าง
ผิว ผม การทำอาหาร แล้วทำไมจะใช้เช็ดพื้นไม่ได้
นอกจากเราจะเช็ดรอยเท้าพวกนี้ออกได้แล้ว
เรายังจะทำให้กระเบื้องเงางามอีกด้วย
นี่คือฟองน้ำ อนูป มาทำความสะอาดกันเถอะ
สำเร็จแล้ว เงาวับอย่างกับน้ำแข็ง
ขอเสียงปรบมือให้ทีมเวิร์กหน่อย
ให้ตามพ่อจ๋าแม่จ๋ามาช่วยเหรอ
ไม่มีทาง เราจัดการกันเองได้
เราแค่ต้องวางแผน
คุณยายจีต้องทำแพนเค้กแสนอร่อย ของยายอยู่แน่เลย
อนูป ใช่แล้ว
แพนเค้ก!
ไม่ได้จะเอามากิน เจ้าบื้อ
เอามาทำความสะอาด!
แพนเค้กสามารถดูดซับเนยและน้ำเชื่อมเมเปิลได้
ทำไมจะดูดซับน้ำมันมะพร้าวไม่ได้
บีน่า เราอยากสั่งแพนเค้ก จากคุณยายจีเยอะๆ เลย
เราชอบแพนเค้ก…
ชอบแพนเค้ก
ขอแบบฟูเป็นพิเศษนะ
ดีป้ากับอนูปสั่งแพนเค้กเยอะมากๆ
แพนเค้กเยอะเป็นกระบุง รอสักครู่
ได้เวลาทำอาหารแบบคึกคักแล้ว
ขอบใจนะ บีน่า
ได้ผล แพนเค้กกำลังดูดซับน้ำมัน
เอามาอีกเรื่อยๆ เลย บีน่า
ดูสิ อนูป เราเช็ดน้ำมันแบบนี้ก็ได้
แพนเค้กเหรอ
โอเค ตอนนี้เราก็ดูดซับน้ำมันหมดแล้ว
เราต้องคิดว่าจะทำยังไงกับบรรดา…
แพนเค้ก!
ใครอยากกินแพนเค้กสูตรพิเศษของฉันอีก…
ดีป้า เกิดอะไรขึ้นเนี่ย
หลานเอาแพนเค้กของยายมาทำแบบนี้เหรอ
เราไม่ควรทิ้งขว้างอาหารนะ หลานรัก เราต้องให้เกียรติมัน
ขอโทษค่ะ คุณยายจี หนูไม่ได้คิดกับมันแบบนั้นนะคะ
ทุกอย่างเริ่มผิดพลาด และเราต้องทำความสะอาดครั้งใหญ่และ…
ฟองสบู่เหรอ แย่แล้ว ฟองสบู่ในอ่าง!
อนูป เราเปิดน้ำในห้องน้ำทิ้งไว้
คุณยายจี ระวัง!
ดีป้า เกิดอะไรขึ้น
หนูขอโทษค่ะ คุณยายจี
เราคิดว่าเราจะดูแลโรงแรม โดยไม่ต้องให้ใครช่วยได้
แต่ทุกอย่างผิดพลาดหมดเลย
เราแค่อยากให้แม่จ๋ากับพ่อจ๋ามีวันหยุดอยู่กับที่ที่ดี
และไม่ต้องกังวลอะไรเลย
โอ้ ดีป้า หลานกับอนูป ช่างรู้จักเอาอกเอาใจจริงๆ
แต่ยายขอบอกอะไรอย่างได้ไหม
ผู้นำที่กล้าหาญต้องมีความกล้า ที่จะขอความช่วยเหลือ
หลานเป็นผู้นำที่กล้าหาญรึเปล่า ดีป้า
แน่นอนค่ะ คุณยายจี ช่วยพวกเราหน่อยได้ไหมคะ
จะไม่ได้ได้ยังไงล่ะ
บีน่า พินทุ รากิ
ได้เวลาทำความสะอาดแล้ว เร็วเข้า ก่อนที่แม่จ๋ากับพ่อจ๋าจะกลับมา
นั่งลงให้สบาย
ใช้ชีวิตอย่างราชา
เดี๋ยวเราจัดการให้เอง
เพราะดีป้าเป็นคนดูแล
นั่งลงให้สบาย
ใช้ชีวิตอย่างราชา
เดี๋ยวเราจัดการให้เอง
เพราะดีป้าเป็นคนดูแล
ยกเท้าให้สบาย
และร้องเพลงตาม
ดีป้าเป็นคนดูแล
ไม่มีอะไรผิดพลาดหรอก
นี่พ่อคิดไปเอง หรือว่าที่นี่ สะอาดกว่าตอนที่เราออกไปนะ
คือ… มีคนช่วยหนูนิดหน่อยค่ะ
เราภูมิใจในตัวลูกมากเลย ลูกรัก
และเป็นเพราะลูก เราเลยได้มีช่วงเวลาที่ผ่อนคลายที่สุด
มาถ่ายรูปหมู่กันดีไหมคะ
เอาไว้ระลึกถึงช่วงเวลาที่แม่ได้มีวันหยุดอยู่กับที่
ความคิดยอดเยี่ยมมาก
เอาสิจ๊ะ มากันเลยทุกคน!
พูดว่า "ครอบครัว"
ครอบครัว!
คำบรรยายโดย กมลรัตน์ ชุติเชาวน์กุล